**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 1452**

 **24 दिसंबर, 2018 को उत्तर के लिए**

 **रक्षा कार्मिकों को हनी ट्रैप में फंसाना**

**1452. श्री लाल सिहं वड़ोदिया :**

क्या रक्षा मंत्री यह बताने की कृपा करेंगे कि :

1. क्या यह सच है कि हनी ट्रैप को पाकिस्तान की खुफिया एजेंसी आईएसआई और कई अन्य विदेशी एजेंसियां हथियार बना रही है;
2. यदि हां, तो क्या इसके द्वारा फौजियों और उनके परिवार को फंसाया जा रहा है;
3. यदि हां, तो क्या इससे देश की सुरक्षा खतरे में पड़ सकती है;
4. यदि हां, तो क्या सरकार इसे रोकने के लिए कोई कदम उठाने पर विचार कर रही है; और
5. यदि हां, तो तत्संबंधी ब्यौरा क्या है और यदि नहीं, तो इसके क्या कारण हैं ?

**उत्तर**

**रक्षा मंत्रालय में राज्य मंत्री (डॉ. सुभाष भामरे)**

(क) और (ख): विदेशी खुफिया एजेंसियों द्वारा हनी ट्रैपिंग के मामले विगत कुछ वर्षों में देखे गए हैं ।

(ग), (घ) और (ङ): सैन्य कार्मिकों और उनके परिवार के सदस्यों को विदेशी खुफिया कर्मकारियों की इस प्रकार की गतिविधियों के बारे में नियमित तौर से संवेदनशील बनाया जाता है । सभी संबंधितों को नियमित रूप से परामर्शिकाएं भी जारी की जाती हैं ।

\*\*\*\*